Document ID: /roh_data/filtered/fineweb-2-filterrobots_roh.jsonl.gz/28170

La partida Verda svizra fa sia radunanza da delegadas e delegads en il spazi virtual. Il president da partida, Balthasar Glättli pretenda che la segunda unda da corona vegnia mitigiada socialmain. I na dastgia betg esser ch'i dettia anc ina giada 1,88 milliardas francs senza transfurmaziun da clima lianta, specificamain per la branscha aviatica, uschia Glättli. El propona perquai in program d'impuls verd e social.
Daners per scolaziun e sustegn per famiglias
Cun in'offensiva da perfecziunament professiunal vulan ils Verds porscher maun a persunas en transfurmaziun. Actualmain sajan var 150'000 persunas senza lavur. Quellas persunas stoppian ins sustegnair cun perfecziunament e rescolaziun. Tenor il Verds duess il Cussegl federal metter a disposiziun 500 milliuns francs per quest program da furmaziun.
Sco terz pretendan ils Verds ina offensiva da care-of en l'autezza da mintgamai ina milliarda francs per la sparta da tgira e la tgira d'uffants.